மேலும் மற்ற உயிரினங்களான பறவைகள், வண்ணத்துப்பூச்சிகள் போன்றவற்றுக்கு மரம் என்பது வீடு. எனவே பல்லுயிரிகளைப் போற்றிப் பாதுகாக்கவும், வளர்க்கவும் மரம் நமக்குத் தேவைப்படுகிறது. மரப்பொந்துகளில் வசிக்கும் ஆந்தையாகட்டும், பச்சைக்கிளியாகட்டும், பழங் களை உண்ணும் பறவைகளாகட்டும் அனைத்துக்கும் மரம் ஒரு வாழிடமாகிறது. மேலும் வருங்காலச் சந்ததியினர் மரங்களைக் காண வேண்டுமானால் நாம் அவர்களை ஊட்டிக்கோ அல்லது மலைப் பகுதிகளுக்கோதான் அழைத்துச் செல்ல வேண்டி யிருக்கிறது. ஆனால் சென்னை போன்ற நகரத்தின் தெருக்களில் மரங்களை வளர்த்தால் அவர்களுக்கு எளிதாக இயற்கைக் கல்வியைப் போதிக்க முடியும்.